cyanic-selkie/wikianc huggingface dataset:
Միլո Դոր
Ճանաչում
1971-1979-ական թվականներին եղել է Ավստրիայի գրողների ֆեդերացիայի փոխնախագահ, այնուհետև նախագահ, 1972-1988-ական թվականներին ՝ ավստրիական PEN ակումբի փոխնախագահ, այնուհետև ՝ նրա պատվավոր անդամ։ Արժանացել ` Ավստրիայի գրականության պետական ​​մրցանակի (1962), Վիեննայի գրական մրցանակի (1977), Ավստրիայի պատվավոր խաչի` գիտության և արվեստի նվաճումների համար (1983), Բրունո Կրեյսկու անվան մրցանակի` քաղաքական գրքի համար (2001), Թեոդոր Կրամերի մրցանակի (2006, հետմահու) և այլ մրցանակների։
Արտաքին հղումներ
Կատեգորիա:Ավստրիացի գրողներ Կատեգորիա:Ավստրիացի թարգմանիչներ Կատեգորիա:Ավստրիացի սցենարիստներ Կատեգորիա:Ավստրիական «Գիտության և արվեստի համար» պատվո խաչի ասպետներ
Հելոտներ
Հելոտներ, Հին Սպարտայում դորիացիների նվաճած երկրագործ բնակչությունը։ Հելոտները համարվել են պետության սեփականությունը, ամրացվել սպարտացիներին (նվաճող դորիացիներին) պատկանող հողերին և նրանց վճարել բերքի կեսը։ Ի տարբերություն ստրուկների, ունեցել են տնտեսություն և արտադրության միջոցներ։ Հելոտների թիվը մի քանի անգամ գերազանցել է սպարտացիների թվին։ Հելոտները բազմիցս ապստամբել են շահագործողների դեմ (ամենախոշորը, այսպես կոչված, Մեսսենական 3-րդ պատերազմն էր մ.թ.ա. 464—458 կամ 455-ին)։ Հելոտների շարժումները կանխելու նպատակով սպարտացիները պարբերաբար պատժիչ արշավանքներ են կատարել նրանց դեմ (կրիպտեա՝ գաղտնի շուրջկալ)։
Կատեգորիա:Հին Հունաստանի բնակչություն Կատեգորիա:Սպարտա Կատեգորիա:Ստրկություն
Ոսկե երիտասարդություն
Ոսկե երիտասարդություն (jeunesse dorée), երիտասարդների ընդհանուր անուն, որոնց կյանքը և ապագան հիմնականում կառուցում են իրենց էլիտար ծնողները։ Այդ իսկ պատճառով նրանց կյանքը դարձել է հեշտ և անհոգ, իսկ իրենք դարձել են ավելի վատնող։ 1987 թվականից ռուսերեն խոսակցական լեզվում օգտագործում են մաժոր բառը, որը բնորոշում է ոսկե երիտասարդությանը ։ Խոշոր քաղաքներում ձևավորվել են երիտասարդական փակ ենթամշակույթներ, որոնք կազմակերպում են իրենց միասնական ժամանցը ։
Արտահայտությունն առաջին անգամ հայտնվել է Ֆրանսիայում ՝ դիրեկտորիայի ժամանակաշրջանում․ այդպես էին անվանում նոր հարստացած քաղքենի ծնողների զավակներին։ Վերջիններիս չէր հետաքրքրում քաղաքականությունը, այլ միայն հետաքրքրում էր կյանքի հաճույքներն ու վայելքները։
Վիկտոր Հյուգոն իր «Մարդը, որը ծիծաղում է» գրքում նշում է ․
Արտաքին հղումներ
Կատեգորիա:Հանրամատչելի մշակույթ Կատեգորիա:Փոխաբերություններ Կատեգորիա:Երիտասարդություն
Անտիֆոն
Անտիֆոն, երկձայն երգեցողության ձև, երբ փոխնիփոխ, մեկը մյուսին պատասխանելով երգում են երկու երգիչ, երգիչ և երգչախումբ կամ երկու երգչախումբ։ Կիրառվել է դեռևս հին հրեական տաճարային երգեցողության մեջ, ինչպես և հին հունական ողբերգությունը կատարելիս։ Հայկական պաշտամունքային երգեցողության մեջ այդ ձևը կոչվում է փոխ։ Անտիֆոն երգեցողության ծագումը ժողովրդական է, ընդունված է նաև հայ ժողովրդական, մասնավորապես՝ շուրջպարային երգերում, երբ խմբի մեկ մասը մեղեդու մեկ նախադասությունն ավարտելիս՝ մյուս մասը նրանից առնում է վերջին բառերը և պատասխանում նույն կամ նոր նախադասությամբ՝ առաջ բերելով յուրօրինակ երկձայնություն։ Անտիֆոն կիրառվում է նաև ժողովրդական և պրոֆեսիոնալ գործիքային երաժշտության։ Կոմիտասի խմբերգային ստեղծագործություններում անտիֆոն երգեցողության նմուշներ են «Էն դիզան», «Եղնիկ», «Օրոր, Ադինո», «Սև ա չոբանի շունը»։
Հռենոսյան միություն
Հռենոսյան միություն (Rheinbund, Confederation du Rhin) - Նապոլեոն I-ի հովանավորությամբ ստեղծված մի շարք գերմանական պետությունների միավորում։ Ստեղծվել է Ֆրանսիայի և հարավային ու արևմտյան Գերմանիայի 16 պետությունների միջև կնքված (1806 թվականի հուլիսի 12-ին Փարիզում) պայմանագրի համաձայն։ Հռենոսյան միության անդամ-պետությունները դուրս էին գալիս «Հռոմեական սրբազան կայսրությունից» և ռազմական դաշինք կնքում Ֆրանսիայի հետ՝ այդպիսով դառնալով նրա վասսալները։ Մինչև 1811 թվականը Հռենոսյան միությանը կազմի մեջ մտան արևմտյան, միջին և հյուսիսային Գերմանիայի ևս 20 պետություններ։ Անդամ-պետությունների մեծ մասում գործում էր Նապոլեոնի քաղաքացիական օրենսգիրքը։ Հռենոսյան միությունը, որը Նապոլեոնն օգտագործեց ֆրանսիական տիրապետությունը Գերմանիայում ամրապնդելու համար, Լայպցիգյան ճակատամարտում (1813 թվական) նապոլեոնյան բանակի պարտությունից հետո կազմալուծվեց։
Անտիֆոն
Գրականություն
Կատեգորիա:Երաժշտական եզրույթներ
Հռենոսյան միություն
Կատեգորիա:Միություններ Կատեգորիա:1806 հիմնադրումներ Եվրոպայում Կատեգորիա:Ռազմաքաղաքական դաշինքներ Կատեգորիա:1806 հիմնադրված պետություններ և տարածքներ
Ցիկլոպրոպան
Ցիկլոպրոպան (եռմեթիլեն) - քիմիական բանաձևն է C3H6։ Ածխաջրածնային ցիկլիկ միացությունների շարքի ամենապարզ ներկայացուցիչն է, դրանց հոմոլոգիական շարքում առաջին անդամն է։ Անգույն, այրող համով, նավթի եթերների հոտ հիշեցնող, այրվող գազ է։ Հարաբերական խտությունը 1.879 է գ/սմ³ է։ 4 — 20 °C ջերմաստիճանում դառնում է հեղուկ։ Հալման ջերմաստիճանը 127 °C է, իսկ եռման ջերմաստիճանը` 33 °C: Ջրում վատ է լուծվում (2.85 ծավալ ջրում լուծվում է մեկ ծավակ գազ` + 20 °C-ում)։ Շատ հեշտ լուծվում է սպիրտներում, նավթի եթերներում, քլորոֆորմում, ճարպային յուղերում։ Խիստ դյուրավառ է. օդի, թթվածնի կամ ազոտի օքսիդի առկայությամբ պայթյունավտանգ է։ Ցիկլոպրոպանը, ինչպես ցիկլոբութանը, կարող է ստացվել Վյուրցի միջմոլեկուլային ռեակցիայի օգնությամբ ω- դիհալոգեն ալկաններից` մետաղների (Na, Mg, Zn) հետ տաքացնելիս։
Հակացուցումներ
Ցիկլոպրոպանային նարկոզից առաջ հակացուցված է ադրենալինի և նորադրենալինի օգտագործումը։
Ցիկլոպրոպանի թունավոր ազդեցությունը
Թմրադեղ է, առաջացնում է նյարդային համակարգի գրգռումներ, որին էլ հաջորդում է նյարդային համակարգի վատթարացումը, որը պայմանավորված է մեծ կիսագնդերի կեղևային շերտի ազդեցությամբ, քանի որ այդտեղ կատարվում է գործընթացների խախտում, նաև կատեխոլամինի գործառույթի խանգարում ։.
15—20 % ցիկլոպրոպան պարունակող թթվածնային խառնուրդ շնչելուց հետո օրինակ առնետների մոտ մեկ ժամից նվազում է գլիկոգենի և սպիտակուցների քանակը լյարդում։ Ցիկլոպրոպանի անընդհատ օգտագործումից խախտվում է ոսկրածուծի գործառույթը, և դրանցում այլևս չի կատարվում գրանուլոցիտների սինթեզ ։.
Վաճառահանման ձևը
Հեղուկ ցիկլոպրոպանի ծավալը պետք է հասնի մինչև 1-2 լիտր, պետք է պահպանվի պողպատյա միաձգովի բալոններում, ճնշման պայմաններւմ։ Բալոնները պետք է լինեն նարնջագույն, և վրան պետք է գրված լինի` «Զգուշանալ։ Ցիկլոպրոպան։ Վտանգավոր է»։
Պահպանումը
Պետք է պահել հով տեղում` հեռու ջերմային աղբյուրներից։
Ծանոթագրություններ
Կատեգորիա:Ցիկլոպրոպաններ
Տոկո Կաուդիո
Տոկո Կաուդիո (Tocco Caudio), կոմունա Իտալիայի Կամպանիա մարզի Բենևենտո գավառում ։
Բնակչությունը կազմում է 1605 մարդ, բնակչության խտությունը կազմում է 59 մարդ/կմ²։ Զբաղեցնում է 27 կմ² մակերես տարածք։ Փոստային ինդեքս՝ 82030, հեռախոսային կոդ՝ 0824։
Ծանոթագրություններ
Կատեգորիա:Իտալիայի բնակավայրեր
Արաբական ձմեռ
Արաբական ձմեռ  , ավտորիտարիզմը և իսլամական ծայրահեղականությունը բնութագրող եզրույթ, որը սկզբնավորվեց Արաբական գարունից հետո Արաբական աշխարհում ։ Համաձայն Վարշավայի համալսարանի գիտնականների՝ Արաբական գարունը իր մայրամուտից հետո անխուսափելիորեն հանգեցրեց Արաբական ձմռան ։ Արաբական ձմեռը բնորոշվում է տարածաշրջանային քաղաքացիական պատերազմներով, տարածաշրջանային անկայունության բարձրացմամբ , արաբական երկրներում տնտեսական և դեմոգրաֆիական անկումներով և էթնոկրոնանական բախումներով ։ Բեյրութի Ամերիկյան Համալսարանի հետազոտության համաձայն՝ 2014 թվականի ամառվանից Արաբական ձմեռը դարձել է շուրջ մեկ քառորդ միլիոն մարդկանց մահվան և միլիոնավոր մարդկանց գաղթական դառնալու պատճառ ։
Աշխարհագրություն
«Արաբական ձմեռ» եզրույթը բնութագրում է Արաբական լիգայի երկրներում ընթացող գործողությունները Մերձավոր Արևելքում և Հյուսիսային Աֆրկայում՝ ներառյալ Սիրիայի քաղաքացիական պատերազմը, Իրաքի 2011֊2014 թվականների ապստամբությունը, 2014 թվականից մինչ օրս ձգվող Իրաքի քաղաքացիական պատերազմը , Եգիպտոսի 2011֊2014 թվականների ճգնաժամը , Լիբիայի 2011 թվականից մինչ օրս ձգվող ճգնաժամը, և Եմենի 2011 թվականից մինչ օրս ձգվող ճգնաժամը ։ Արաբական ձմեռ ներկայացվող գործողությունները ներառում են Եգիպտոսում Մոհամեդ Մորսիի հեռացումը և գներելար Աբդել Ֆաթահ էլ Սիսիի իշխանության գալը Մուսուլման եղբայրների դեմ պայքարի արդյունքում ։ Քաղաքական զարգացումները, հատկապես Եգիպտոսում ավտորիտարիզմի վերականգնումը և քաղաքացիական ազատությունների ճնշումները, սկսած 2013 թվականի հուլիսի 3֊ի հեղաշրջումից, նկարագրվում են որպես «ռազմական ձմեռ», որը գործում էր Արաբական գարնան նպատակներին հակառակ  ։ Տարբեր խմբավորումների և ցեղերի զինյալները սկսել են բախվել Լիբիայում բանակցությունների տապալումից հետո։ Սիրիայի քաղաքացիական պատերազմի տարածումը Լիբանանի որոշ շրջաններում և Բահրեյնում նույնպես ներառվում են Արաբական ձմռան մեջ ։ Պրոֆեսոր Սեն Յոմը Լիբիան և Սիրիան համարում է Արաբական ձմռան հիմնական թատերաբեմեր ։ Հյուսիսային Մալիի հակամարտությունը հաճախ համարվում է «Իսլամական ձմռան» հատված ։ Քաղաքական փոփոխությունները, որոնք տեղի են ունենում Թունիսում, ներառյալ կառավարության փոփոխությունը, ինչպես նաև Իսլամական պետության գործունեությունը, նույնպես ներառվում են Արաբական ձմռանը միտված գործողությունների շարքում ։
Ժամանակագրություն
Վարշավայի համալսարանի գիտնականների կարծիքով Արաբական գարունը անխուսափելիորեն հանգեցրեց արաբական ձմռան սկզբանվորմանը ։ Այս կարծիքն է արտահայտում նաև պրոֆեսոր Ջեյմս Սիմիսը իր հոդվածում ։ 2016 թվականի սկզբներին «Էկոնոմիստ» (The Economist) ամսագիրը նկարագրեց արաբական աշխարհում տիրող իրավիճակը որպես «ավելի վատ քան երբևէ» արտահայտությամբ՝ նկատի ունենալով Արաբական ձմեռը ։
Տնտեսական ազդեցություն
Համաձայն Աֆրիկյան և Մերձավորարևելյան հետազոտությունների Մոշե Դայանի կենտրոնի (Moshe Dayan Center for Middle Eastern and African Studies)՝ Արաբական ձմռան պատճառած վնասը շուրջ 800 միլիարդ ամերիկյան դոլար է ։ Սիրիայում, Եգիպտոսում, Իրաքում, Հորդանանում և Լիբանանում շուրջ 16 միլիոն մարդ ունի մարդասիրական օգնության կարիք ։ Իսկ «Էկոնոմիստ» (The Economist) ամսագիրը նշեց, որ Մալթան շահեց Արաբական ձմռան պատճառով, քանի որ զբոսաշրջիկները, ովքեր այցելելու էին Եգիպտոս և Թունիս, ավելի անվտանգ համարեցին մեկնել Մալթա ։
Կորուսնտեր
Բեյրութի Ամերիկյան Համալսարանի հետազոտությունը պդնում է, որ 2014 թվականի ամառվանից Արաբական ձմեռը պատճառ է դարձել մեկ քառորդ միլիոն մարդկանց մահվան և միլիոնավորների գաղթի պատճառ ։ Ջորջ Ուիկը հաղորդում է, որ 2017 թվականի սկզբներից շուրջ 30․000 մարդ է զոհվել Լիբիայում, 220․000֊320․000 մարդ սպանվել է Սիրիայում։ Իսկ միայն Սիրիայի քաղաքացիական պատերազմի պատճառով շուրջ 4 միլիոն մարդ դարձել է գաղթական ։
Միգրացիոն ճգնաժամ
Քաղաքական ճգնաժամերը և բռնությունները Մերձավոր Արևելքում և Հյուսիսային Աֆրիկայում պատճառ է դարձել մասսայական միգրացիայի համար ։ Արդյուքնում ներքին տեղահանված անձինք, ապաստան խնդրողները և փաստականները գնում են դեպի Եվրոպական Միություն ։ Որոշ փախստականներ Լիբիայից և Թունիսից ձգտում են փրկվել վայրագություններից Միջերկրական ծովը հատելու շնորհիվ։ Նրանք մտավախություն են առաջացրել եվրոպական քաղաքական գործիչների և բնակչության շրջանում, որ կարող են ողողել իրենց պետությունների առափնյա շրջանները։ Սա առաջ բերեց մեծ օրենսդրական ալիք և ափամերձ շրջանների հսկողության ուժեղացում։
Արտաքին հղումներ
Կատեգորիա:Միջազգային հարաբերություններ Կատեգորիա:Արաբական Լիգա Կատեգորիա:Մերձավոր Արևելք
Թան Դուն
Թան Դուն, չինացի և ամերիկացի կոմպոզիտոր, «Գրեմմի» և «Օսկար» մրցանակների դափնեկիր։
Կենսագրություն
Մշակութային հեղափոխության տարիներին նա աշխատել է գյուղում, բրինձ հավաքել։ Նա ինքնուրույն յուրացրել է չինական ժողովրդական գործիքները։ Պեկինի օպերայի վանչենյան թատերախմբում աշխատել է որպես գործիքավորող և կատարող։ 1978 թվականին ընդունվել է Պեկինի Կենտրոնական կոնսերվատորիան ՝ անցնելով ամենախիստ ընտրությունը (բակալավրիատ, 1983, մագիստրոս 1985)։ Նա ժամանակակից ակադեմիական երաժշտությունն ընկալել է այդ ժամանակի առաջատար կոմպոզիտորների դասախոսությունների միջոցով, ինչպիսիք են` Գյորան, Տակեմիցուն և այլն։ Կրել է Տակեմիցույի երաժշտության խոր ազդեցությունը։
1986-ին տեղափոխվել է Նյու Յորք Ժո Վենժոնգի աջակցությամբ, ով իր ներդրումն է ունեցել Թանգի կրթաթոշակ ստանալու մեջ։ 1993 թվականին ավարտել է Կոլումբիայի համալսարանի դոկտորանտուրան։ ԱՄՆ-ում նա հայտնաբերել է Ջոն Քեյջի և մինիմալիստների երաժշտությունը։
2000 թվականին, որպես հավաքական միջազգային նախագծի մասնակից (Ս. Ա. Գուբայդուլինայի, Օ. Գոլիխովի և Վ. Ռիմի հետ միասին) Շտուտգարտի Բախի ակադեմիայի հանձնարարությամբ գրել է «Ջրային կրքեր Մատֆեյի վրա» (англ. Water Passion After St. Matthew) ստեղծագոչրծությունը։
2008 թվականին մասնակցել է YouTube նախագծին ՝ ստեղծելու աշխարհում առաջին ինտերնետային սիմֆոնիկ նվագախումբը, որի համար Թան Դանը գրել է «Eroica» ինտերնետային սիմֆոնիան։
Ճանաչում
Գրավեմայերի մրցանակ, Գլեն Գուլդի մրցանակ, Գրեմմի մրցանակ և շատ այլ մրցանակներ։
Շահեն Հայրապետով
Շահեն Ալեքսանդրի Հայրապետով, ճարտարապետ, ՌՍՖՍՀ վաստակավոր ճարտարապետ (1975)։
Կենսագրություն
1947 թվականին ավարտել է Մոսկվայի ճարտարապետության ինստիտուտը։ Եղել է «Մոսնախագիծ-2»-ի, «Ակադեմ» նախագծերի գլխավոր ճարտարապետը, Քաղաքացիական շինարարության և ճարտարապետության պետկոմի հասարակական կառույցների վարչության պետի տեղակալ, ԽՍՀՄ ԳԱ նախագծերի փորձագիտության բաժնի գլխավոր փորձագետ։
Հեղինակային խմբի կազմում իրականացրել է Մոսկվայի Կալինինի պողոտայի առևտրային կենտրոնի կառույցները, Կրեմլում ԽՍՀՄ ԳԽ նախագահության շենքի, Գորկու փողոցի և Կառլ Մարքսի պողոտայի վերակառուցումները։
Հայրապետովի նախագծերով կառուցվել են ԽՍՀՄ ԳԱ Լեռնային գործի ինստիտուտի, ԽՄԿԿ կենտկոմին կից հասարակական ԳԱ շենքերը, Մոսկվայում` Լյուքսեմբուրգի դեսպանատունը, Դամասկոսում` ԽՍՀՄ դեսպանատան շենքերի համակառույցը, Ջոկյակարտայում` ԽՍՀՄ տաղավարը Ինդոնեզիայի միջազգային ցուցահանդեսում։
Մասնակցություն Հայրենական պատերազմին
1941 թվականի մարտից մինչև 1945 թվականը ծառայել է բանակում։ 1942 թվականին ավարտել է Ռազմա-ինժեներական ակադեմիայի արագացված դասընթացները։ Մարտնչել է Կալինինյան ռազմաճակատում, Արևմտյան ռազմաճակատում, Երրորդ Բելառուսական ռազմաճակատում, Առաջին մերձբալթյան ռազմաճակատում` որպես ականազերծման վաշտի հրամանատար։ Վերջին զինվորական կոչումը եղել է կապիտան։ Երեք անգամ վիրավորվել է։ Եղել է Հայրենական մեծ պատերազմի հաշմանդամ ։
Ցուցահանդեսներ
Ունեցել է ստեղծագործական և գրաֆիկական աշխատանքների ցուցահանդեսներ (1978, 1979, 1987 թվականներ), 1991 թվականին կազմակերպել է «Հայաստանի հին ճարտարապետությունը» ցուցահանդեսը Մոսկվայում ։
Ծանոթագրություններ
Կատեգորիա:1917 ծնունդներ Կատեգորիա:Նոյեմբերի 30 ծնունդներ Կատեգորիա:Դերբենտ քաղաքում ծնվածներ Կատեգորիա:Հայ ճարտարապետներ Կատեգորիա:2007 մահեր Կատեգորիա:Սեպտեմբերի 6 մահեր Կատեգորիա:Մոսկվա քաղաքում մահացածներ Կատեգորիա:Հայրենական պատերազմի 1-ին աստիճանի շքանշանակիրներ Կատեգորիա:Կարմիր աստղի շքանշանի ասպետներ Կատեգորիա:Հայրենական պատերազմի 2-րդ աստիճանի շքանշանակիրներ Կատեգորիա:Մոսկվայի ճարտարապետության ինստիտուտի շրջանավարտներ Կատեգորիա:Խորհրդային ճարտարապետներ
Կանանց ֆուտբոլի ազգային լիգա
Կանանց ֆուտբոլի ազգային լիգա (National Women's Soccer League, NWSL), պրոֆեսիոնալ ֆուտբոլային լիգա, ղեկավարվում է Միացյալ Նահանգների ֆուտբոլի ֆեդերացիայի կողմից, կանանց ֆուտբոլի լիգայի բարձր մակարդակի համակարգ։ Հիմնադրվել է 2012 թվականին՝ որպես WPS (կանանց պրոֆեսիոնալ ֆուտբոլ) լիգայի իրավահաջորդ։
Լիգայի առաջին մրցաշրջանը կայացել է 2013 թվականին, դրան մասնակցեցին ութ թիմեր, որոնցից չորսը WPS-ի նախկին անդամներ էին .: Հաջորդիվ Հյուստոնի և Օռլանդոյի թիմերը նույնպես մտան Լիգա՝ մասնակիցների թիվը հասցնելով տասի ։ Բոլոր թիմերը բազավորվում են Միացյալ Նահանգներում։
Մրցաշարի ձևաչափը
NWSL սեզոնը տևում է ապրիլից սեպտեմբեր։ Յուրաքանչյուր թիմ սովորական մրցաշրջանում անցկացնում է 24 հանդիպում։ Հերթական մրցաշրջանում առավելագույն միավորներ ունեցող թիմը ստանում է «NWSL Shield» գավաթը։ Հերթական մրցաշրջանում առավելագույն միավորներ ունեցող չորս թիմերն ստանում են Փլեյ-օֆֆ լիգայի որակավորում։ Վերջնական Փլեյ-օֆֆ փուլի հանդիպումը տեղի է ունենում կանոնավոր մրցաշրջանում առավելագույն միավորներ հավաքած թիմի դաշտում։
Պատմություն
2012 թվականին WPS-ի փակումից հետո ԱՄՆ Ֆուտբոլի ֆեդերացիան հայտարարեց կլոր սեղան՝ երկրում կանանց ֆուտբոլի հետագա զարգացման վերաբերյալ։ Քննարկմանը մասնակցում էին WPS, W-լիգա և WPSL թիմերների ֆեդերացիաների ներկայացուցիչները։ Քննարկման արդյունքների համաձայն՝ նախատեսվում էր գործարկել նոր Լիգա, որն ընդգրկում է 12-ից 16 թիմ։ Լիգայի առավելագույն աշխատավարձի նախատեսվում էր իջեցնել մինչև 200,000 դոլար ։
2012 թվականի նոյեմբերին հայտարարվեց այն մասին, որ Լիգա կմտնեն ութ թիմեր։ Միևնույն ժամանակ, ԱՄՆ-ի, Կանադայի և Մեքսիկայի ֆուտբոլի ֆեդերացիաները նախատեսում էին աշխատավարձ վճարել իրենց ազգային հավաքականների խաղացողներին։ ԱՄՆ Ֆուտբոլի Ֆեդերացիան բացեց Լիգայի գրասենյակ և հայտարարեց ժամանակացույցի մասին ։
2012 թվականի նոյեմբերի 29-ին Չերիլ Բեյլին նշանակվեց Լիգայի գործադիր տնօրեն, ով 2007-ից 2011 թվականները աշխատել է որպես ԱՄՆ-ի թիմի գլխավոր տնօրեն ։
Լիգայի պատմության մեջ առաջին հանդիպումը կայացավ 2013 թվականի ապրիլի 13-ին «Պորտլենդ Տորնս» և «Կանազ Սիթի» միջև։ Հանդիպումն ավարտվեց 1:1 հաշվով, Լիգայի պատմության մեջ առաջին գոլը խփեց մեքսիկացի Ռենե Կուելյարը ։
Անդամներ
Ի սկզբանե պլանավորված էր, որ յուրաքանչյուր թիմի կազմում ընդգրկված կլինեն ԱՄՆ-ի հավաքականի երեք խաղացողներ, ինչպես նաև երկու ներկայացուցիչ Կանադայից և Մեքսիկայից ։ Նաև թիմերը կարող էին հայտարարել մինչև երեք արտասահմանցի խաղացողների տեղեր ։ Ցուցակում մնացած թափուր տեղերը լրացվում էին ԱՄՆ ներկայացուցիչներով։
Լիգայի ընդլայնում
Առաջին սեզոնի ընթացքում տեղեկություն հայտնվեց Խյուստոն Էյսեսի կողմից Լիգային միանալու հետաքրքրության մասին ։ Փլեյ-օֆֆ մրցաշրջանի ընթացքում Լիգան հայտարարեց, որ երկրորդ մրցաշրջանում նոր թիմեր չեն հայտնվի, չնայած Սկայ Բլյու և Ռեդ Բուլլ խմբերի ներկայացուցիչները ասում էին, որ նրանք քննարկել են հնարավոր համագործակցության մասին ։
Առաջին միջսեզոնի ընթացքում Հյուստոն Դինամոն հայտարարվեց Լիգային միանալու հետաքրքրության մասին՝ հաշվի առնելով 2014 կամ 2015 թվականներին ներկայացումներ սկսելու հնարավորությունը ։ 2013 թվականի դեկտեմբերին հայտարարվեց Հյուսթոն Դեշ թիմի ստեղծումը, որը միացավ Լիգային 2014-ի մրցաշրջանից առաջ ։
Երկրորդ միջսեզոնի ընթացքում տեղեկություններ կային այն մասին, որ «Ռեալ Սոլտ-Լեյք», «Ինդի Իլեվեն» և «Պիտսբուրգ Ռեվերխաունդս» ակումբների կանանց ստորաբաժանումները ցանկանում են միանալ Լիգային։ 2015-ի ապրիլի վերջին Լիգան հայտարարեց, որ մոտ ժամանակներս մասնակիցների թվի ընդլայնում չի լինի։
2015-ի հոկտեմբերի 20-ին հայտարարվեց Լիգային միացող տասներորդ թիմը՝ Օռլանդո Պրայդը ։
2017 թվականի նոյեմբերի 16-ին հայտարարվեց, որ Կանզաս Սիթին կդադարի խաղալ Լիգայում, և թափուր տեղը կզբաղեցնի նոր ֆրանշիզա `Յուտա Ռոյալսը, որը միավոված էր MLS Ռեալ Սոլտ Լեյկ ակումբի հետ ։
Կազմի ձևավորում և առավելագույն աշխատավարձ
Յուրաքանչյուր մրցաշրջանի համար սահմանում է Լիգայի աշխատավարձի բարձրություն։ ԱՄՆ-ի, Կանադայի և Մեքսիկայի ազգային հավաքականների համար խաղացող ֆուտբոլիստների աշխատավարձերը պահվում էր բարձր մակարդակի վրա։ Այդ ծախսերն իր վրա են վերցնում համապատասխան ազգային ֆեդերացիաները ։
Մյուս խաղացողների համար, ներառյալ «լեգեոներները», սահմանվում են նվազագույն և առավելագույն հնարավոր աշխատավարձերը։
Մրցանակներ
Լիգայի մրցաշրջանի ավարտին հանձնվել են վեց անվանակարգերի մրցանակներ՝ «Ոսկե կոշիկ» առաջնության լավագույն ռմբարկու, Մրցանակ ամենաարժեքավոր խաղացող, Մրցանակ տարվա լավագույն պաշտպան, Մրցանակ տարվա լավագույն դարպասապահ, Մրցանակ տարվա լավագույն նորեկ և Մրցանակ տարվա լավագույն մարզիչ։ Մրցանակակիրները (բացառությամբ «Ոսկե խաղակոշիկի») որոշվում են լիգայի խաղացողների (50%), մարզիչների և թիմի սեփականատերերի (25%) և լրատվամիջոցների ներկայացուցիչների (25%) քվեարկության արդյունքներով ։
{| class=" multicol" role="presentation" style="border-collapse: collapse; padding: 0; border: 0; background:transparent; width:100%;"
Ամենաարժեքավոր խաղացող
{| class=" multicol" role="presentation" style="border-collapse: collapse; padding: 0; border: 0; background:transparent; width:100%;"
Տարվա պաշտպան
{| class=" multicol" role="presentation" style="border-collapse: collapse; padding: 0; border: 0; background:transparent; width:100%;"
Խորհրդանշական թիմեր
=== 2013 թվական ===
=== 2014 թվական ===
Արտաքին հղումներ
Կատեգորիա:Ֆուտբոլ
Բաբա Յոժկան և մյուսները
Բաբա Յոժկան և մյուսները, ռուսական լիամետրաժ մուլտֆիլմ, ստեղծվել է 2003-2006 թվականներին ռեժիսոր Վալերի Ուգարովի կողմի՝ց «United Multimedia Projects» ստուդիայում։ 2003 թվականին պատրաստ էր առաջին մասը (տևողությունը` 15 րոպե), որը ցուցադրվել է Սուզդալի անիմացիոն ֆիլմերի ռուսական բաց փառատոնում։ 2006 թվականին լիամետրաժ ֆիլմն ավարտին է հասցվել և ցուցադրվել Սուզդալի 2008 թվականին անիմացիոն ֆիլմերի ռուսական բաց փառատոնի ժամանակ։ 2008 թվականին ստեղծվել է մուլտֆիլմի շարունակությունը` «Բաբկա Յոժկայի նոր արկածները» անվանումով։
Սյուժե
Ձյունածածկ անտառի վրայով թռչում էր արագիլը և զամբյուղի մեջ բերում էր մանկիկին։ Հանկարծ վերևից նրա վրա հարձակվում է բազեն, արագիլը մի կողմ է նետվում և վայր է գցում զամբյուղը, որն ընկնում է խորը ձյան մեջ։ Արագիլը շրջում է անտառի վրայով, սակայն չի գտնում զամբյուղը և հեռանում է։ Մանկիկը ճչում է, և նրա ձայնը լսում է Բաբա Յագան, ով ապրում էր այդ խորը անտառում, խրճիթի մեջ։ Նա կանչում է իր ընկերներին` Կիկիմորին, Լեշիին, Կոշչեյին և Վոդյանոյին, ովքեր նույնպես ապրում էին այդ անտառում։ Վիճելով` նրանք որոշում են համատեղ մեծացնել աղջկան։ Բաբա Յագան նրան տալիս է Բաբկա Յոժկա անունը։ Աղջիկը մեծանում էր, և նրա հետ տարբեր արկածներ են պատահում։ Իմաստուն ագռավը ցույց է տալիս նրան ծառի փչակը, որտեղ Բաբկա Յոժկան գտնում է կոտրված թևով երիտասարդ բվեճ Ֆիլիմոնին։ Բաբա Յագայի օգնությամբ աղջիկը բուժում է նրան և ձեռք է բերում հավատարիմ ընկեր։ Իվան Կուպալայի տոնի նախօրեին կախարդական անտառ է մտնում Օձը և գողանում է կախարդական ծաղիկը։ Բաբկա Յոժկան կարողանում է նրան խորամանկել և իր ընկերների օգնությամբ հաղթել, իսկ կախարդական ծաղկից խնդրում է ամենաբարի մարդասիրական ցանկությունը։
Արտաքին հղումներ
Կատեգորիա:Ռուսական մուլտֆիլմեր
Հուգո ֆոն Հոֆմանսթալ
Հոֆմանսթալ Հուգո ֆոն, (Hugo Laurenz Hoffmann von Hofmannsthal,), ավստրիացի գրող, էսսեիստ։
Ծանոթագրություններ
Կատեգորիա:Ավստրիացի գրողներ Կատեգորիա:Գրողներ այբբենական կարգով Կատեգորիա:20-րդ դարի բանաստեղծներ Կատեգորիա:20-րդ դարի վիպասաններ Կատեգորիա:19-րդ դարի բանաստեղծներ Կատեգորիա:Գերմանալեզու բանաստեղծներ Կատեգորիա:Ավստրիացի դրամատուրգներ Կատեգորիա:Ավստրիացի սցենարիստներ Կատեգորիա:Բանաստեղծներ այբբենական կարգով
These Are the Days of Our Lives
«These Are the Days of Our Lives» (անգլերենից թարգմանաբար՝ «Սրանք մեր կյանքի օրերն են»)՝ Քուին (Queen) խմբի երգը` Innuendo ալբոմից։ Խմբի ամենահայտնի երգերից մեկն է։ Սկզբում թողարկվել է որպես սինգլ ԱՄՆ-ի համար` «Bijou» երգի հետ միասին, «Բ» կողմում, 1991 թվականի սեպտեմբերի 5-ին (Ֆրեդի Մերկուրիի ծննդյան 45-րդ տարեդարձի օրը), ավելի ուշ՝ Մերկուրիի մահից հետո, երգը վերահրատարակվել է «Bohemian Rhapsody» երգի հետ «Ա» կողմում, 1991 թվականի դեկտեմբերի 9–ին։ Սինգլը Մեծ Բրիտանիայում զբաղեցրել է առաջին հորիզոնականը և հինգ շաբաթ մնացել հիթ-շքերթի ամենաբարձր հորիզոնականում ։ Սինգլը 1992 թվականին Brit Awards մրցանակ է ստացել «Լավագույն բրիտանական սինգլ» անվանակարգում.
The Freddie Mercury Tribute Concert-ի համերգին, որը տեղի է ունեցել 1992 թվականի ապրիլի 20–ին Ուեմբլի մարզադաշտում (Լոնդոն, Անգլիա), երգը կատարել են Ջորջ Մայքլը և Լիզա Սթենսֆիլդը։
Երգ
Եղել Ֆրեդի Մերկուրիի մահից հետո թողարկված առաջին սինգլը։ Նրա մահից հետո մնացած մասնակիցները որոշել են հարգանքի տուրք մատուցել նրան և վերաթողարկել են «Bohemian Rhapsody» երգը («These Are the Days of Our Lives»-ի հետ միասին)։ «Bohemian Rhapsody»-ն երկրորդ անգամ գլխավորել է Մեծ Բրիտանիայի հիթ-շքերթը։ Ձայնասկավառակը վաճառվել է 1,1 միլիոն օրինակով՝ դառնալով 1991 թվականի ժողովրդականությամբ երկրորդ սինգլը ։ Մերկուրին մահվանից առաջ կարգադրել էր այս վերաթողարկումից ստացված ողջ հասույթը փոխանցել Տերրենս Հիգինսի՝ ՁԻԱՀ-ի դեմ պայքարի բարեգործական հիմնադրամին։ Սինգլն արժանացել է Ivor Novello մրցանակի որպես 1991 թվականի լավագույն սինգլ։
Երգի պրոդյուսերը Դևիդ Ռիչարդսն է եղել, որը ստեղծագործությանն ավելացրել է կոնգայի (աֆրիկյան թմբուկի տարատեսակ) և Ludwig ֆիրմայի մարակասների պարտիաներ։ Ջոն Դիքոնը Fender կիթառով և Korg M1 ֆիրմայի սինթեզատորով նվագել է բաս-գիծը։ Ռոջեր Թեյլորը Ludwig ֆիրմայի հարվածայինների վրա է եղել, իսկ Բրայան Մեյը հանդես է եկել իր Red Special-ով։ Մի քանի տարի անց նա խոստովանել է, որ իր մենահամերգը ցնցող էր ։ Երգը գրված է դո մաժոր տոնայնությամբ։ Մոդուլյացիա՝ ելևէջում, տեղի չի ունենում, տեմպը չի փոխվում։ Ֆրեդի Մերկուրին կրկներգերում երգում է «կրկնակի» հարմոնիայով (սկզբում ձայնագրվել է առաջին ձայնը, հետո երկրորդը՝ մեկ տերցիա ցածր)։
Երգի կազմ
Կա երգի մեկ տարբերակ, որը թողարկվել է ինչպես որպես ալբոմ, այնպես էլ՝ որպես սինգլ։
Ալբոմային տարբերակը տևում է 4 րոպե 11 վայրկյան։ Երգը սկսվում է հիմնական ռիթմի ութ վայրկյանանոց կատարումով։ Այս ռիթմը շարունակվում է գրեթե ամբողջ երգի ընթացքում՝ ընդհատվելով 3-րդ րոպեի 40-րդ վայրկյանում։ Առաջին քառյակն ավարտվում է 47-րդ վայրկյանում և անմիջապես սկսվում է կրկներգը, որը տևում է 31 վայրկյան։ Հետո կրկներգին հաջորդում է երկրորդ քառյակը։ Իր կառուցվածքով նա ոչնչով չի տարբերվում առաջինից։ Երկրորդ քառյակի վերջում (1:58) կրկին կատարվում է կրկներգը։ Նրա ավարտից հետո սկսվում է Red Special կիթառի պարտիան, որը տևում է գրեթե մեկ րոպե։ Կիթառային սոլոյից հետո երաժիշտները վերջին անգամ երգում են կրկներգը։ «When I look and I find ...» (Երբ նայում եմ, գտնում եմ...) տողում երաժշտությունը մի պահ կանգ է առնում։ Ֆրեդի Մերկուրիի «I still love you» (Ես դեռ սիրում եմ քեզ) բառերից հետո Ռոջեր Թեյլորը, Բրայան Մեյը և Ջոն Դիքոնը դեռ մի քանի վայրկյան նվագում են միասին, բայց կիթառի պարտիայի ավարտից հետո կրկին անցում է կատարվում հիմնական ռիթմին, որն աստիճանաբար մարում է։
Վինիլային սկավառակում երգը թողարկվել է մի փոքր կրճատված տեսքով (4 րոպե 6 վայրկյան տևողությամբ), որից հանվել էին մուտքի և ավարտի հատվածները։
Ալյ թողարկումներ
Բացի ալբոմից և սինգլից, երգը թողարկվել է նաև խմբի երգերի այլ ժողովածուներում։ Դրանք են՝ «Greatest Hits III»–ը, «Jewels II»–ը և «Stone Cold Classics»–ը։ Բացի այդ, երգը թողարկվել է «The Platinum Collection» բոքս–սետում, մյուս ալբոմների կազմում։
Կենդանի կատարումներ
2005-2006 թվականներին Queen + Paul Rodgers շրջագայության ժամանակ երգը երգել է Ռոջեր Թեյլորը, իսկ Փոլ Ռոջերսը որոշ ժամանակով լքել է բեմը։
2007 թվականի հուլիսի 1–ին Լոնդոնի Ուեմբլի մարզադաշտում կայացել է արքայադուստր Դիանային նվիրված համերգ, որին մասնակցել են բազմաթիվ համաշխարհային աստղեր։ Ներկայացման վերջում, These Are the Days of Our Lives-ի երաժշտության ներքո, ցուցադրվել են արքայադուստր Դիանայի կյանքից կադրեր։
Երգի կենդանի ձայնագրությունը թողարկվել է «46664» և «Return of the Champions» («Չեմպիոնների վերադարձը») ալբոմներում։ Բացի այդ, երգը կատարվել է համերգների ժամանակ, որոնք հետո թողարկվել են որպես խմբի տեսագրություններ։ Դրանք են՝ «The Freddie Mercury Tribute Concert», «46664-the event», «Return of the Champion» և «Super live in Japan»։
Տեսահոլովակներ
Երգի համար ստեղծվել է տեսահոլովակի երեք տարբերակ։ Տեսահոլովակների ռեժիսորներն են եղել Ռուդի Դոլեզալը և Հանես Ռոսահերը ։
Երգի ձայնագրությունը կատարվել է 1991 թվականի մայիսի 30–ին Limehouse ստուդիայում։ Նկարահանումներին ներկա չի եղել Բրայան Մեյը (նա Ամերիկայում էր և չէր կարողացել մասնակցել)․ նա նկարահանվել է այն բանից հետո, երբ դա արել էին խմբի մյուս անդամները։
Սկզբում տեսանյութը նկարահանվել է գունավոր ժապավենի վրա (տեսահոլովակի այս տարբերակը թողարկվել Է ԱՄՆ-ում)։ Սակայն, վերանայելով հոլովակը, խումբը որոշել է այն ցույց չտալ գունավոր ձևաչափով, որպեսզի խմբի երկրպագուները չտեսնեն, թե ինչպիսին էր այդ ժամանակ Ֆրեդի Մերկուրին։ Նրա դեմքը այնքան հոգնատանջ էր, որ առանց գրիմի Ֆրեդիին անհնար էր ճանաչել։
Տեսահոլովակն ընդգրկվել է «Greatest Flix III» և «Classic Queen» տեսահոլովակների ժողովածուի մեջ։
Բնօրիկան տարբերակ
Տեսահոլովակի այս տարբերակը նկարահանվել է սև-սպիտակ ժապավենի վրա։ Տեսահոլովակը սյուժետային չէ, Ֆրեդին պարզապես երգում է տեսախցիկի դիմաց։
Երաժիշտների իմիջը զգալիորեն փոխված է։ Ֆրեդի Մերկուրիի հագին սև վերնաշապիկ է և բազմագույն ժիլետ՝ կատուների նկարներով, թողովի հագած և ծայրահեղ նիհար վիճակը քողարկող լայն շալվար։ Ռոջեր Թեյլորը նույն հագուստով է, իսկ Բրայան Մեյն ու Ջոն Դիքոնը՝ շալվարով ու սպիտակ վերնաշապիկով։ Տեսահոլովակը սկսվում է Թեյլորով, որը նվագում է հարվածային գործիքների վրա։ Հաջորդիվ՝ տեսահոլովակում սահուն անցնում է կատարվում դեպի Մերկուրին, մինչև «I was back in the old days» բառերը (Ես վերադարձա հին օրերին)։ Այդ կադրերից հետո մի քանի վայրկյան ցուցադրվում է Ջոն Դիքոնը։ Այնուհետև տեսանյութը սահուն անցնում է Մերկուրիի վրա (թեպետ, ամբողջ քառատողի ընթացքում տեսախցիկը ուղղված է միայն նրան)։
Կրկներգի ժամանակ ցուցադրվում է ամբողջ խումբը և հարթակը, որտեղ էլ տեղի է ունենում երգի կատարումը։
Կրկներգից հետո սկսվում է Մեյի կիթառային սոլոն, որը տևում է գրեթե մեկ րոպե։ Ավարտից հետո սկսվում է կրկներգը։ Տեսահոլովակի վերջին բառերը երգչի ուղերձն են դարձել իր երկրպագուներին՝ «I still love you» (Ես դեռ սիրում եմ քեզ [Ձեզ])։ Երկրորդ վայրկյանից հետո Ֆրեդին դուրս է գալիս կադրից, որպեսզի այլևս երբեք այնտեղ չվերադառնա։ Տեսահոլովակը դարձել է վերջինը, որում նկարահանվել է Ֆրեդի Մերկուրին։
The Walt Disney Company–ի տարբերակ
Walt Disney ընկերության անիմատորները որոշել են ամերիկյան հեռուստատեսության համար տեսահոլովակի անիմացիոն տարբերակը ստեղծել։ Ավելի ուշ տեսահոլովակի այս տարբերակը հայտնվել է «Classic Queen» տեսասկավառակում։
7–դյույմանոց ձայնասկավառակներ
Սինգլը թողարկվել է գրամոֆոնի 7–դյույմանոց սկավառակներով 3 երկրներում՝ Հարավսլավիայում, Մեծ Բրիտանիայում և Գերմանիայում։ Այդ երկրներում «Ա»–կողմից ձայնագրվել է Bohemian Rhapsody-ն ։ 1993 թվականին Մեծ Բրիտանիայում թողարկվել է սինգլի նոր տարբերակը, որտեղ «Ա»–կողմից ձայնագրվել է Somebody To Love-ը։ Հարավսլավիայում լեյբլով հանդես է եկել Jugoton ընկերությունը, Իսկ Մեծ Բրիտանիայում և Գերմանիայում՝ Parlophone Records-ը։
12– դյույմանոց ձայնասկավառակներ
Սինգլը 12–դյույմանոց սկավառակներով թողարկվել է 2 երկրներում՝ Իսպանիայում և Իտալիայում ։ Բոլոր սկավառակների վրա «Ա»-կողմում ձայնագրվել է «Somebody To Love»-ի կենդանի կատարումը, իսկ «Բ» կողմում՝ «These Are the Days of Our Lives»–ի երգը՝ նույնպես կենդանի կատարմամբ։ Լեյբլը Parlophone Records ընկերությունն էր ։
CD
6 երկրներում երգը թողարկվել է նաև որպես սինգլ՝ 5-դյույմանոց ձայնասկավառակների վրա ։ Մեծ Բրիտանիայում 3-դյույմանոց սկավառակով ձայնագրվել են «Bohemian Rhapsody» (ալբոմային տարբերակ) և «These Are the Days of Our Lives» երգերը Parlophone Records լեյբլի ներքո ։ ԱՄՆ-ում թողարկվել է 5–դյույմանոց սկավառակների երկու տարբերակ՝ սինգլով. մեկում եղել է միայն «These Are the Days of Our Lives»–ը, իսկ մյուսում ՝ այդ երգի պաշտոնական տարբերակն ու ռեմիքսը, լեյբլով հանդես է եկել Hollywod Records ընկերությունը ։
TC PS
Սինգլը TC PS–ով թողարկվել է 3 երկրներում՝ ԱՄՆ-ում, Մեծ Բրիտանիայում և Նիդերլանդներում ։ ԱՄՆ-ում «Ա» կողմում ձայնագրվել է «These Are the Days of Our Lives»-ը, «Բ» կողմում՝ «Bjiou»–ը, իսկ Մեծ Բրիտանիայում և Նիդերլանդներում «Ա» կողմում՝ «These Are the Days of Our Lives»-ը և «Բ» կողմում՝ «Bohemian Rhapsody»–ը ։
Հիթ-շքերթներ
«Bohemian Rhapsody»-ի թողարկումից վեց օր անց այս սինգլը, որը հավերժացրել է Queen-ի դիրքը ռոք երաժշտության տարեգրություններում, կրկին բարձրացել է ժողովրդականության բարձրագույն աստիճանի։ Քննադատներն ասում էին, որ ձայնասկավառակի օրինակների քանակով նա առաջ կանցնի «Band Aid» և «Do They Know It 's Christmas» (3 մլն օրինակ) հիթերից։
Ձայնասկավառակը ռեկորդային կարճ ժամանակում է թողարկվել։ Ինչպես պարզաբանել Է Թոնի Ուոդսվորթը, խմբին պատկանող ձայնագրման ընկերության գլխավոր մենեջերը. «Ձայնասկավառակի՝ շապիկով առաջին օրինակները մենք ստացել ենք արդեն հաջորդ ուրբաթ։ Յուրաքանչյուրը ջանացել էր իր ուժերի ներածին չափով»։ Արդեն մեկ օր անց՝ բոլորը հասկանում էին, որ իրենց ձեռքում թիվ մեկ բեսթսելերն է։
Ծանոթագրություններ
Կատեգորիա:Երգեր այբբենական կարգով Կատեգորիա:Քուին խմբի երգեր Կատեգորիա:Բրիտանական երգեր Կատեգորիա:Irish Singles Chart գլխավորած սինգլներ Կատեգորիա:UK Singles Chart գլխավորած սինգլներ
Մարինոյի պալատ (Կիև)
Մարինոյի պալատ (Маріїнський палац), երկհարկանի պալատ Կիևում, որը գտնվում է Դնեպրի աջ ափին։ Պալատի նախագիծը գծել է ճարտարապետ 	Վարֆոլոմեյ Ռաստրելլին։
Պատմություն
Պալատը հիմնադրվել է 1744 թվականին՝ Ելիզավետա Պետրովնա կայսրուհու պատվերով։ Պատվիրատուն չի հասցրել այցելել պալատ։ Եկատերինա II-ը Կիև այցելել է 1787 թվականին։ Փետրվարի 14-ին այստեղ է եղել Վենեսուելայի քաղաքական գործիչ Ֆրանսիսկո Միրանդան, ով իսպանական գաղութային համակարգի ազատամարտիկ էր ։ 18-րդ դարի վերջում և 19-րդ դարի սկզբում պալատը Կիևի գեներալ-մարզպետների նստավայրն էր։
19-րդ դարի սկզբին Թագավորական պալատը մի շարք հրդեհների հետևանքով այրվել է։ Կես դար անց, 1870 թվականին, Ալեքսանդր II-ը ճարտարապետ Կարլ Մաևսկուն հանձնարարել է վերակառուցել պալատը՝ ելնելով հին պլաններից և նկարներից։ Վերակառւցելուց հետո վերանվանվել է Մարինոյի պալատ՝ ի պատիվ Մարիա Ալեկսանդրովնա կայսրուհու։ Նրա ցանկությամբ պալատի հարավային կողմում զբոսայգի է ստեղծվել։
Մարինոյի պալատը համարվել է Կիև այցելող կայսերական ընտանիքների անդամների նստավայրը մինչև 1917 թվականը։
Արտաքին հղումներ
Կատեգորիա:Պաշտոնական նստավայրեր Կատեգորիա:Պալատներ
Այկուրդ
Այկուրդ, գյուղ Արևմտյան Հայաստանում, Էրզրումի շրջանում, Էրզրում քաղաքից 23 կմ հյուսիս-արևելք, Արաքսի ավազանի գետակներից մեկի ափին, Հասանկալայի դաշտի ծայրաշրջանում, լեռնալանջի վրա ։
Ֆոլկախ
Մարքթբրայթ (Volkach), քաղաք Գերմանիայում՝ Բավարիա քաղաքում։ Ենթարկվում է Ստորին Ֆրանկոնայո վարչական շրջանին։ Ներառում է Կիտցինգեն շրջան նահանգը ։ Զբաղեցնում է 60,19 կմ² տարածք։ Բնակչությունը ըստ 2011 թվականի տվյալներով 9151 մարդ ։ Հեռախոսային կոդը՝ 09 6 75 174։
Ծանոթագրություններ
Կատեգորիա:Գերմանիայի քաղաքներ
Ֆրան
Համայնքի INSEE կոդ՝ 01166։
Տեղադրություն
Համայնքը տեղակայված է Փարիզից 370 կմ հարավ-արևելք, Լիոն քաղաքից 27 կմ հյուսիս, Բուրակ ան Բրես շրջանից 45 կմ դեպի հարավ-արևմուտք ։
Կլիմա
Համայնքում կլիման կիսացամաքային է ՝ խիստ ամառ ու ձմեռ։ Անձրևները հաճախակի չեն լինում՝ հիմնականում ամռանը։
Բնակչություն
Համայնքի բնակչությունը 2010 թվականին կազմում էր 1984 մարդ։
Տնտեսություն
2010 թվականի տվյալներով 1360 աշխատունակ տարիքի մարդկանցից (15-64 տարեկան) 1008-ը տնտեսապես ակտիվ էին, 352-ը անգործունակ (ակտիվության ցուցանիշը՝ 74,1%, 1999 թվականին եղել է՝ 73,8%)։ 1008 աշխատունակ բնակիչներից 944-ը աշխատում էին (507 տղամարդ և 437 կին), անաշխատանք էին 64-ը (34 տղամարդ և 30 կին)։ 352 անգործունակ մարդկանցից 145-ը աշակերտներ կամ ուսանողներ են, 143-ը թոշակառու, 64-ը անաշխատունակ էին այլ պատճառներով ։
Impressions
The Impressions (Իմփրեշընզ), ամերիկական վոկալային խումբ։ Հիմնադրվել է 1950-ական թվականներին ԱՄՆ-ի Չիկագո քաղաքում։
Ինչպես գրում է ռոքնռոլի փառքի սրահը՝ «խումբը ներկայացրեց 1950-ական և 1960-ական թվականների կարևոր ռիթմնբլյուզը» ։
1991 թվականին խումբը ընդունվել է ռոքնռոլի փառքի սրահ, իսկ 2003 թվականին վոկալային խմբի փառքի սրահ ։
Բացի այդ, խմբի երկու երգերը՝ «For Your Precious Love»-ը, որը կատարել է Ջերի Բատլերը և «People Get Ready»-ը, որը կատարել է Impressions խումբը, ընդգրկվել են ռոքնռոլի փառքի սրահի կազմած թոփ 500 լավագույն երգերի ցանկում՝ 500 Songs That Shaped Rock and Roll
Ծանոթագրություններ
Կատեգորիա:1958 հիմնադրված երաժշտական խմբեր
Պերեդուտ
Պերեդուտ (Передут), գետ Ռուսաստանում, հոսում է Կալուգայի մարզում։
Աշխարհագրություն
Գետաբերանը տեղակայված է Օկա գետի աջ ափին 1075 կմ հեռավորության վրա։ Գետի երկարությունը 10 կմ է։ Պերեդուտի ակունքը գտնվում է Մակարովո գյուղի մոտ։ Հոսում է հյուսիսում։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Օկա ավազանային շրջանին, ջրատնտեսային տեղամասը՝ Օկա, ենթաավազանը՝ Օկի և Մոկշի գետերն են։ Գետի գետային ավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Շանդոր (Ֆրանսիա)
Կոմունայի կոդը՝ 01080։
Բնակչություն
Կոմունայի բնակչությունը 2010 թվականին կազմել է 464 մարդ։
Արտաքին հղումներ
Կատեգորիա:Ֆրանսիայի համայնքներ Կատեգորիա:Ֆրանսիայի բնակավայրեր
Միջազգային սովորութային իրավունք
Միջազգային սովորութային իրավունքի (լատ․ Ius consuetudinis, անգլ․ Customary International Law) ուսումնասիրության առարկան սովորույթի սկզբունքն է միջազգային իրավական հարաբերություններում։ Ինչպես իրավունքի և պայմանագրերի ընդհանուր սկզբունքները, սովորույթը նույնպես հանդիսանում է միջազգային իրավունքի հիմնական աղբյուր Արդարադատության միջազգային դատարանի, Միավորված ազգերի կազմակերպության և նրա անդամ պետությունների համար։
Միջազգային սովորութային իրավունքը սկզբունքորեն ընդունելի է աշխարհի շատ երկրների կառավարությունների համար, թեպետ կան նաև տարակարծություններ նրանում առկա օրենքների առնչությամբ։
Միջազգային սովորութային իրավունքի ճանաչումը
Արդարադատության միջազգային դատարանի Կանոնադրության 38-րդ հոդվածի 1-ին մասի (բ) կետի համաձայն` միջազգային սովորութային իրավունքը սահմանվում է որպես "ընդհանուր գործառնություն, որը սովորույթի ուժով ընդունելի է որպես օրենք։"
Տարբեր պետություններ ճանաչում են միջազգային սովորութային իրավունքի տարբեր կողմեր։ Նրանցից մի քանիսը, որպես միջազգային հանրության կողմից ընդունվող անբեկանելի իրավունքներ, ունեն բարձրագույն պարտավորությունների (jus cogens) ուժ, մինչդեռ կան շատ ուրիշ սկղբունքներ, որոնց սահմանափակ թվով պետություններ են հետևում։ Պետությունների համար միջազգային սովորութային իրավունքը որպես կանոն ունի պարտադիր ուժ՝ անկախ ներպետական օրենսդրության կամ ստորագրված կամ վավերացված միջազգային պայմանագրերի մեջ ամրագրված լինելու փաստից։
Jus cogens
Միջազգային հանրության կողմից որպես անբեկանելի նորմ ընդունվող միջազգային իրավունքի հիմնարար սկզբունք, որի հիմքում ընկած են բնական իրավունքի սկզբունքները։ Վերջիններիս հակասող ցանակացած օրենք համարվում է առոչինչ։ Դրա օրինակներ են միջազգային հանցագործությունները․ ստրկություն, խոշտանգումներ, ցեղասպանություններ, պատերազմական ագրեսիա կամ մարդկութան դեմ հանցագործություններ թույլ տվող պետությունները համարվում են միջազգային սովորութային իրավունքը խախտող սուբյեկտներ։
Միջազգային սովորութային իրավունքի ամրագրումը իրավական ակտերում
Միջազգային սովորութային իրավունքի շատ սկզբունքներ ամրագրված են պայմանագրերում կամ տարբեր երկրների ազգային օրենսդրության մեջ։
Պատերազմի օրենքներն ու սովորույթները սահմանված են Հաագայի 1899 թ․ և 1907 թվականի կոնվենցիաներով, Ժնևի կոնվենցիայով և միջազգային այլ պայմանագրերով, սակայն այդ փաստաթղթերը պատերազմական իրավիճակների դեպքում չեն երաշխավորում իրենցում ամրագրված բոլոր սկզբունքների և պահանջների բացարձակ կիրառում։
Լռությունը որպես համաձայնություն
Միջազգային պայմանագրի կամ իրավական նորմի հանդեպ պարտավորություն ստանձնելու համար պետությունները որպես կանոն պետք է տան իրենց համաձայնությունը։ Սակայն միջազգային սովորութային իրավունքում առկա նորմերի պարագայում դա պարտադիր պահանջ չէ։
Կատեգորիա:Միջազգային իրավունք Կատեգորիա:Իրավունք
Բրիգադա։ Ժառանգը
«Բրիգադա։ Ժառանգը» (Бригада: Наследник)- ռուսական ֆիլմ, որի հեղինակն է Դենիս Ալեքսևը, այն նկարահանվել է 2010 թվականին։ Համարվում է «Բրիգադա» սերիալի շարունակությունը։ Պրեմերիան կայացել է՝ Ռուսաստանում և Ղազախստանում 2012 թվականի նոյեմբերի 29ին։
Սյուժե
Տարիներ անց նրանք շարունակում են ապրել ԱՄՆ-ում։ Բելովի որդին ընկնում է դժվարությունների մեջ, և նրան շտապ անհրաժեշտ են մեծ գումարներ։ Նա հանկարծակի գտնում է փաստաթղթեր, որոնցում գրված է Ռուսաստանում գտնվող ունեցվածքի մասին, և որոշում է վաճառել այն, որպեսզի լուծի իր խնդիրները։ Հերոսը և նրա ընկերը գնում են Ռուսաստան և ընկնում են քրեական աշխարհի թակարդը։ Բացի այդ, հայրենիքում Իվանը վերջապես գտնում է իր սիրուն, բայց այստեղ նույնպես կա ճակատագրի կեղծիք՝ աղջիկը համարվում է անվտանգության աշխատողներից մեկի աղջիկը։
Արտաքին հղումներ
Կատեգորիա:2012 ֆիլմեր Կատեգորիա:Ռուսական ֆիլմեր Կատեգորիա:Ռուսերեն ֆիլմեր
Տոռեկուզո
Տոռեկուզո (Torrecuso), կոմունա Իտալիայի Կամպանիա մարզի Բենևենտո գավառում ։
Ծանոթագրություններ
Կատեգորիա:Իտալիայի բնակավայրեր
Մուքրին Բին Աբդուլ Ազիզ Ալ-Սաուդ
Մուքրին Բին Աբդուլ Ազիզ Ալ-Սաուդը (مقرن بن عبدالعزيز آل سعود, ), Սաուդյան Արաբիայի Գահի Ժառանգորդ։ Սաուդյան Արաբիայի արքա՝ Աբդուլլահ Բին Աբդուլ Ազիզի մահից հետո Գահի ժառանգորդ Սալման Բին Աբդուլ Ազիզ Ալ-Սաուդը դարձավ Սաուդյան Արաբիայի նոր արքա, որով էլ այժմ Մուքրին Բին Աբդուլ Ազիզ Ալ-Սաուդը Սաուդյան Արաբիայի գահի ժառանգորդն է։
Աղբյուրներ
Կատեգորիա:Սաուդյան Արաբիա Կատեգորիա:«Իտալիայի Հանրապետությանը մատուցած ծառայությունների համար» շքանշանի մեծ խաչի ասպետներ
ԱՄՆ զինված ուժեր
Միացյալ Նահանգների զինված ուժեր (United States Armed Forces), Ամերիկայի Միացյալ Նահանգների դաշնային կառավարության համակարգի պետական ռազմական կառույց։ Բաղկացած է բանակից, ռազմածովային, ծովահետևակային, օդային ուժերից և առափնյա պատշպանության ստորաբաժանումից։
Զինված ուժերում հանդես եկող անձնինք բաժանվում են երեք կատեգորիայի՝ ծառայության մեջ գտնվողներ (ցամաքային, ծովային և օդային զինվորականներ), պահեստային և գվարդիական ուժեր (քաղաքացիական աշխատանք կատարողներ, որոնք կարող են կանչվել ռազմական ծառայության) և վետերաններ ու թոշակառուներ (զինված ուժերի նախկին ակտիվ անդամներ)։
Զինված ուժերի գերագույն գլխավոր հրամանատար է համարվում գործող ԱՄՆ նախագահը, ով Պաշտպանության դեպարտամենտի հետ համատեղ զբաղվում է ռազմական քաղաքականության մշակմամբ և իրականացմամբ։ Պաշտպանության դեպարտամենտի քարտուղարը կարող է վերահսկել զինված ուժերի բոլոր ստորաբաժանումները, բացի Առափնյա պաշտպանությունից, որը գտնվում է Ներքին անվտանգության դեպարտամենտի անմիջական հսկողության ներքո։
Արտաքին հղումներ
Կատեգորիա:ԱՄՆ-ի զինված ուժեր Կատեգորիա:Զինված ուժեր այբբենական կարգով Կատեգորիա:ԱՄՆ-ի պետական կառուցվածք Կատեգորիա:Time-ի վարկածով «Տարվա մարդ» ճանաչվածներ
Նասիրուդդին Շահ
Նասիրուդդին Շահ (հինդի` नसीरुद्दीन शाह (Naseeruddin Shah), ), հնդիկ դերասան և ռեժիսոր։ Համարվում է հնդկական կինոյի և թատրոնի լավագույն դերասաններից մեկը, «զուգահեռ կինոյի» ամենաազդեցիկ դերասաններից է։ Իր ստեղծագործական կյանքում արժանացել է բազմաթիվ մրցանակների, այդ թվում` երեք Ազգային կինոմրցանակներ և երեք Filmfare Awards-ի մրցանակներ` տղամարդու լավագույն դերի համար։ Հնդկաստանի կառավարությունը նրան պարգևատրել է Պադմա Շրի և Պադմա Բհուշան պարգևներով` հնդկական կինեմատոգրաֆում ունեցած ներդրումների համար։
Կենսագրություն
Նասիրուդդին Շահը ծնվել է Ուտար Պրադեշ նահանգի Բարաբանկի քաղաքում` մուսուլմանական ընտանիքում։ Նրա հայրը բանակի սպա էր։ Եղբայրը` նախկին զինվորական և քաղաքական գործիչ, ներկայումս Ալիգարհի մուսուլմանական համալսարանի փոխկանցլեր Զամիրուդդին Շահն է։ Նրանց ընտանիքը սերում է 19-րդ դարի աֆղանական դաշտային հրամանատար Ջան-Ֆիշան Խանից։
1971 թվականին Նասիրուդդին Շահը ավարտել է Ալիգարհի մուսուլմանական համալսարանը և ընդունվել Դելիի ազգային դրամայի դպրոց։ Նրա եղբոր որդին` Մոհամմեդ Ալի Շահը և զարմիկը` Սալիմ Շահը, նույնպես դերասաններ են։ Նասիրուդդին Շահի կինոդեբյուտը կայացել է 1972 թվականին։
Անձնական կյանք
19 տարեկանում Նասիրուդդին Շահն ամուսնացել է 36-ամյա Փարվին Մուրադի (Մանար Սիքրի) հետ, ով ամուսնալուծված էր և նախկին ամուսնուց երեխաներ ուներ։ Վերջինս հայտնի դերասանուհի Սուրեքհա Սիքրիի քույրն էր։ Նասիրուդդին Շահի հարազատները դեմ էին այդ ամուսնությանը, սակայն նա անտեսեց բոլորի կարծիքը։ Մեկ տարի անց ծնվել է նրանց դուստրը` Հիբա Շահը։ Որոշ ժամանակ անց նրանք փաստացի ամուսնալուծվեցին և Նասիրուդդին Շահը, մինչ դստեր չափահաս դառնալը, չի շփվել նրա հետ։
1982 թվականին վերջնականապես ամուսնալուծվելով, Նասիրուդդին Շահն ամուսնացել է դերասանուհի Ռատնա Պաթհակի հետ, ով հայտնի դերասանուհի Դինա Պաթհակի դուստրն էր։ Նրանք ունեն երկու որդի։ Ռատնայի քույրը նույնպես դերասանուհի` Սուփրիյա Պաթհակն է։
Ծանոթագրություններ
Կատեգորիա:Հնդիկ դերասաններ Կատեգորիա:Պադմա Բհուշան շքանշանի ասպետներ Կատեգորիա:Հնդիկ ռեժիսորներ Կատեգորիա:Թատրոնի դերասաններ Կատեգորիա:Հնդիկ կինոռեժիսորներ Կատեգորիա:Հնդիկ կինոդերասաններ
Լեոպոլդ Ռուժիչկա
Լեոպոլդ Ռուժիչկա (Lavoslav (Leopold) Ružička, ), շվեյցարացի քիմիկոս-օրգանիկ։ Ազգությամբ՝ խորվաթ։ ԽՍՀՄ ԳԱ արտասահմանյան անդամ (1958 թվական)։
Կենսագրություն
Ավարտել է Կարլսրուեի բարձրագույն տեխնիկական դպրոցը (1910), աշխատակցել է Հ․ Շտուսուդինգերին և նրա հետ 1912 թվականին տեղափոխվել Շվեյցարիա։ Եղել է Ցյուրիխի ֆեդերալ բարձրագույն տեխնիակական դպրոցի (1923-1927, 1929-1957 թվականներ), Ուտրեխտի համալսարանի (1926-1929) օրգանական քիմիայի պրոֆեսոր։ Աշխատանքները հիմնականում վերաբերում են բնական օրգանական նյութերի, պոլիմեթիլենների և բարձրակարգ տերպենների, ստերեոիդային հորմոնների (1934-1935 թվականներին նաև արական սեռական հորմոնների՝ անդրոստերոնի և տեստոստերոնի), հոտավետ նյութերի քիմիական կառուցվածքի և սինթեզման հարցերին։ Ստացել է Նոբելյան մրցանակ (1939 թվականին, Ա․ Բուտենանդտի հետ համատեղ)։
Ծանոթագրություններ
Կատեգորիա:Շվեյցարացի քիմիկոսներ Կատեգորիա:Քիմիայի բնագավառում Նոբելյան մրցանակակիրներ Կատեգորիա:Նոբելյան մրցանակի դափնեկիրներ Կատեգորիա:ԱՄՆ-ի գիտությունների ազգային ակադեմիայի անդամներ Կատեգորիա:Լոնդոնի թագավորական միության արտասահմանյան անդամներ Կատեգորիա:ԽՍՀՄ ԳԱ արտասահմանյան անդամներ Կատեգորիա:ԽՍՀՄ ԳԱ իսկական անդամներ Կատեգորիա:ԱՄՆ-ի գիտությունների ազգային ակադեմիայի արտասահմանյան անդամներ Կատեգորիա:Լոնդոնի թագավորական ընկերության անդամներ Կատեգորիա:Խորվաթ գիտնականներ Կատեգորիա:Նիդերլանդների արվեստի և գիտությունների թագավորական ակադեմիայի անդամներ
Մոնֆոր (Վերին Պրովանսի Ալպեր)
Մոնֆոր  (Montfort), համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպեր գավառում։ Մտնում է Լա Մոտ դյու Կեր կանտոնի կազմի մեջ։ Համայնքի շրջանը՝ Ֆորկալկե։
Համայնքի INSEE կոդ՝ 04127
Բնակչություն
Համայնքի բնակչությունը 2008 թվականին կազմում էր 388 մարդ։
Կլիմա
Մոնֆորի կլիման միջերկրածովային է։
Ֆաիկիո
Ֆաիկիո (Faicchio), կոմունա Իտալիայի Կամպանիա մարզի Բենևենտո գավառում ։
Մոնֆոր (Վերին Պրովանսի Ալպեր)
Տնտեսություն
2007 թվականի տվյալներով 237 աշխատունակ տարիքի մարդկանցից (15-64 տարեկան) 159-ը տնտեսապես ակտիվ էին, 78-ը անգործ (ակտիվության ցուցանիշը 67.1 %, 1999 թվականին եղել է՝ 68.1 %)։ 159 աշխատունակ բնակիչներից 146-ը աշխատում էին (73 տղամարդ և 73 կին), անաշխատանք էին 13-ը (7 տղամարդ և 6 կին)։ 78 անգործ մարդկանցից 25-ը աշակերտներ կամ ուսանողներ են, 25-ը թոշակառու, 28-ը չէին աշխատում այլ պատճառներով ։
Ֆաիկիո
Բնակչությունը կազմում է 3857 մարդ, բնակչության խտությունը կազմում է 90 մարդ/կմ²։ Զբաղեցնում է 43 կմ² մակերես տարածք։ Փոստային ինդեքս՝ 82029, հեռախոսային կոդ՝ 0824։
Մոնֆոր (Վերին Պրովանսի Ալպեր)
Ծանոթագրություններ
Կատեգորիա:Ֆրանսիայի համայնքներ
Ֆաիկիո
Սուրբ Հովհաննես Մկրտիչը հարգվում է որպես համայնքի հովանավոր։ Տոնը նշվում է ամեն տարի հունիսի 24-ին։
Յուվենտուս (մարզադաշտ)
«Ալիանզ» (Allianz Stadium), ֆուտբոլային մարզադաշտ Իտալիայում։ Գտնվում է Պիեմոնտի մարզկենտրոն Թուրին քաղաքում։ Համարվում է իտալական «Յուվենտուս» ակումբի տան դաշտը։ Տեղավորում է 45 666 հանդիսատես։
Պաշտոնական անվանումը Ալիանզ Սթեդիում, իրավունքները պատկանում են SportFive ընկերությանը։ Վերջինս այն գնել է 2008 թվականին ։ Բացվել է 2011 թվականի սեպտեմբերի 8-ին՝ Իտալիայի վերամիավորման («Ռիսորզիմենտո») 150-ամյակի կապակցությամբ։
Մարզադաշտը կառուցվել է «Յուվենտուս» և «Տորինո» ֆուտբոլային ակումբների տան դաշտի՝ Դելե Ալպիի տեղում  ։
Յուվենտուս և SportFive
2008 թվականին Յուվենտուսի տնօրենների խորհուրդը SportFive կազմակերպության հետ կնքում է պայմանագիր, որի համաձայն այն համաձայնվում է մասնակցել կառույցի շինարարությանը և վճարել ծախսերը։ Դրա դիմաց SportFive ընկերությունը ստանում է մարզադաշտի անվանափոխման իրավունքը։ Ինչպես նաև այն իրավունք է ստանում այնտեղ գովազդային վահանակների տեղադրման համար։ Պայմանագիրը կնքվել է 12 տարի տևողությամբ՝ սկսած մարզադաշտի բացումից (2011-2023) ։
Տեղեկություն մարզադաշտի մասին
Դելե Ալպի մարզադաշտի ապամոնտաժման ընթացքում տարածքը փոխանցվել էր իտալական ATI կազմակերպությանը, որը 2009 թվականի հունիսից սկսում է նոր մարզադաշտի կառուցման աշխատանքները։ Շինարարության ընթացքում «Յուվենտուս» ֆուտբոլային ակումբն իր խաղերն անցկացնում էր Թուրինի «Օլիմպիկ» մարզադաշտում ։ 2011 թվականի սեպտեմբերի 8-ին տեղի է ունենում նոր մարզադաշտի հանդիսավոր բացումը։